wickkiey/tamil-wikipedia-chunked huggingface dataset:
# ஜார்ஜ் ஆபிரகாம் கிரியெர்சன்

## வரலாறு

இவர் டப்ளின் கவுன்டியில் உள்ள கிளெனாகியரி என்னும் இடத்தில் பிரந்தார். இவரது தந்தையும் பாட்டானாரும் டப்ளினில் பலருக்கும் தெரிந்த அச்சக உரிமையாளர்களும், பதிப்பாளர்களும் ஆவர். கிரீர்சன் 1871 ஆம் ஆண்டில் இந்தியக் குடிமைப் பணிக்கான தேர்வில் திறமையாகச் சித்தி பெற்றார். அவர் டப்ளினில் இருந்த இரண்டாண்டுத் தகுதிகாண் காலத்தில், டிரினிட்டியில், சமசுக்கிருதத்திலும், இந்துஸ்தானியிலும் பரிசுகளை வென்றார். 1873ல் இந்தியாவில் வங்காள மாநிலத்தை அடைந்தார். முதலில் இவர் பீகாரில் உள்ள பாங்கிப்பூரில் பணியில் அமர்த்தப்பட்டார். இதிலிருந்து, பாட்னாவில் குற்றவியல் நீதிமானாகவும், மாவட்ட ஆட்சியராகவும் உயர்ந்தார். பின்னர் பீகாருக்கான கஞ்சா முகவராகவும் பதவி வகித்தார். 1898 ஆம் ஆண்டில் இவர் புதிதாக உருவாக்கப்பட்ட இந்திய மொழியியல் ஆய்வகத்தின் கண்காணிப்பாளரானார். இதன் பொருட்டு, ஐரோப்பிய அறிஞர்களின் ஆலோசனைகளைப் பெறுவதற்கும், நூலக வசதிகளுக்காகவும் இங்கிலாந்துக்கு இடம் பெயர்ந்தார். கிரியெர்சன் 1903ல் பணியிலிருந்து ஓய்வு பெற்றபோது பெரும்பாலான தரவுகள் சேகரிக்கப்பட்டுவிட்டன. இதற்குப் பிந்திய 30 ஆண்டுகளையும் சேகரித்த தரவுகளைத் தொகுப்பதில் செலவிட்டார். கிரியெர்சனின் பிந்திய ஆக்கங்கள் மொழியியல் தொடர்பானவையாகவே இருந்தன.  
கிரியெர்சன் 1928ல் இங்கிலாந்தின் சரேயில் உள்ள கம்பெர்லியில் காலமானார்.
# எடிஹட் ஏர்வேஸ்

|key_people =<div>
- மொகமது முபரக் அல் மஸ்ரௌயி (Mohammed Mubarak Al Mazrouei)-தலைவர் (முதன்மைச் செயற்பாட்டு அலுவலர்)
- ஜேம்சு கோகன் (CEO)
</div>
|revenue = US$ 7.6 பில்லியன் <small>(2014)</small>
|hubs =
|frequent_flyer = எடிஹட் கெஸ்ட்
|lounge = எடிஹட் பிரிமியம் லவுஞ்ச்
|num_employees = 17,712 <small>(2014)</small>
24,347 <small>(Including Subsidiaries, 2014)</small> இதன் பெயர் ‘ஒற்றுமை’ என்று பொருள்படக்கூடிய அரபு வார்த்தையில் இருந்து வந்தது.  
எடிஹட் ஏர்வேஸ் வாரத்திற்கு ஆயிரம் விமானங்களுக்குமேல் செயல்படுத்துகிறது. இதில் 120 க்கும் மேற்பட்ட இலக்குகள் பயணிகள் மற்றும் சரக்கு விமானங்களின் இலக்குகளாகும். இந்த இலக்குக்கான இடங்கள் மத்திய கிழக்கு, ஆப்பிரிக்கா, ஆசியா, ஐரோப்பா, ஆஸ்திரேலியா மற்றும் அமெரிக்காவில் உள்ளன. மே 2015 இன்படி, எடிஹட் ஏர்வேஸின் விமானக் குழுவில் 117 ஏர்பஸ் மற்றும் போயிங்க் விமானங்கள் உள்ளன. 2012 ஆம் ஆண்டில் மட்டும் எடிஹட் ஏர்வேஸ் 10.3 மில்லியன் பயணிகளுக்கு விமானச் சேவையினைப் புரிந்துள்ளது. இது அதற்கு முந்தைய வருடத்தினைவிட, 23% அதிகமாகும். எடிஹட் ஏர்வேஸ், ஐக்கிய அரபு நாடுகளில் இரண்டாவது பெரிய விமானச் சேவையாகவும், மத்திய கிழக்கு நாடுகளில் மூன்றாவது பெரிய விமானச் சேவையாகவும் உள்ளது. இதன் முக்கிய தலைமை மையமாக அபுதாபி சர்வதேச விமான நிலையம் அமைந்துள்ளது. எடிஹட் ஏர்வேஸ், பயணிகளுக்கான விமானச் சேவை புரிதலை முக்கியமாகக் கொண்டிருந்தாலும், விடுமுறை மற்றும் சரக்கு விமானங்களுக்கான சேவையினையும் இது செயல்படுத்துகிறது.
# எடிஹட் ஏர்வேஸ்

## கோட்ஷேர் ஒப்பந்தங்கள்

ஜனவரி 2015 இன்படி, எடிஹட் ஏர்வேஸ் பின்வரும் நிறுவனங்களுடன் கோட்ஷேர் ஒப்பந்தங்களைக் கொண்டுள்ளது.  
1. ஏய்கன் ஏர்லைன்ஸ்
1. ஏர் லிங்கஸ்
1. ஏரோலினெயஸ் அர்ஜென்டினாஸ்
1. ஏர் அஸ்டானா
1. ஏர் பெர்லின்
1. ஏர் கனடா
1. ஏர் ஐரோப்பா
1. ஏர் ஃபிரான்ஸ்
1. ஏர் மல்டா
1. ஏர் நியூசிலாந்து
1. ஏர் செய்ச்செல்லஸ்
1. ஏர் செர்பியா
1. ஏர்பால்டிக்
1. அனைத்து நிப்பான் ஏர்வேஸ்
1. அமெரிக்கன் ஏர்லைன்ஸ்
1. ஏசியானா ஏர்லைன்ஸ்
1. பாங்காக் ஏர்வேஸ்
1. பெலவியா
1. ப்ருசெல்ஸ் ஏர்லைன்ஸ்
1. சீன கிழக்கு ஏர்லைன்ஸ்
1. ஃபிஜி ஏர்வேஸ்
1. ஃபிளைபி
1. கருடா இந்தோனேசியா
1. ஹைனான் ஏர்லைன்ஸ்
1. ஹாங்க் காங்க் ஏர்லைன்ஸ்
1. ஜெட் ஏர்வேஸ்
1. ஜெட்புளூ ஏர்வேஸ்
1. கென்யா ஏர்வேஸ்
1. கேஎல்எம்
1. கொரியன் ஏர்
1. மலேசியா ஏர்லைன்ஸ்
1. மத்திய கிழக்கு ஏர்லைன்ஸ்
1. நிக்கி
1. பாகிஸ்தான் சர்வதேச ஏர்லைன்ஸ் (ஜூன் 15, 2015 முதல் ஆரம்பம்)
1. பிலிப்பைன் ஏர்லைன்ஸ்
1. ராயல் ஏர் மரோக்
1. எஸ்7 ஏர்லைன்ஸ்
1. சவுதியா
1. ஸ்காண்டிவானியன் ஏர்லைன்ஸ்
1. ஸ்ரீலங்கன் ஏர்லைன்ஸ்
1. தென்னாப்பிரிக்கா ஏர்வேஸ்
1. டேப் போர்ச்சுக்கல்
1. துருக்கி ஏர்லைன்ஸ்
1. வியட்நாம் ஏர்லைன்ஸ்
1. விர்ஜின் ஆஸ்திரேலியா
# எடிஹட் ஏர்வேஸ்

## உயர்தர வழித்தடங்கள்

எடிஹட் ஏர்வேஸ் சிட்னி – மெல்போர்ன், மெல்போர்ன் – சிட்னி, லாஸ் ஏஞ்சல்ஸ் – நியூயார்க் மற்றும் பாங்காக் – கோஹ் சமௌய் ஆகிய வழித்தடங்களை உயர்தர வழித்தடங்களாகக் கொண்டுள்ளது. இந்த வழித்தடங்களுக்கு முறையே வாரத்திற்கு 165, 162, 105 மற்றும் 91 விமானங்களை இயக்குகிறது. இவை தவிர குறிப்பிட்ட காரணங்களுக்காக இயக்கப்படும் விமானங்களை பாயிண்ட் நோயிர் – ஜோஹன்ஸ்பர்க் வழித்தடத்தினில் செயல்படுத்துகிறது.
# எடிஹட் ஏர்வேஸ்

## விமானக் குழு

மே 30, 2015 இன்படி, எடிஹட் ஏர்வேஸின் விமானக் குழு பின்வரும் விமானங்களைக் கொண்டுள்ளது.  
| முதல்தரம் | வணிகவகுப்பு | பொருளாதாரம் | மொத்தம் |  |  |  |  |
| --- | --- | --- | --- | --- | --- | --- | --- |
| ஏர்பஸ்
ஏ319-100 | 2 | — | — | — | 16 | 90 | 106 |
| ஏர்பஸ்
ஏ320-200 | 25 | — | 18 | — | 16 | 120 | 136 |
| — | — | 162 | 162 |  |  |  |  |
| ஏர்பஸ்
ஏ320நியோ | — | 10 | — | அறிவிக்கப்பட
உள்ளது |  |  |  |
| ஏர்பஸ்
ஏ321-200 | 6 | 4 | — | 16 | 158 | 174 |  |
| ஏர்பஸ்
ஏ321நியோ | — | 26 | — | அறிவிக்கப்பட
உள்ளது |  |  |  |
| ஏர்பஸ்
ஏ330-200 | 24 | — | — | — | 22 | 240 | 262 |
| ஏர்பஸ்
ஏ330-300 | 6 | — | — | 8 | 32 | 191 | 231 |
| ஏர்பஸ்
ஏ340-500 | 4 | — | — | 12 | 28 | 200 | 240 |
| ஏர்பஸ்
ஏ340-600 | 7 | — | — | 12 | 32 | 248 | 292 |
| ஏர்பஸ்
ஏ350-900 | — | 40 | — | அறிவிக்கப்பட
உள்ளது |  |  |  |
| ஏர்பஸ்
ஏ350-1000 | — | 22 | 15 | அறிவிக்கப்பட
உள்ளது |  |  |  |
| ஏர்பஸ்
ஏ380-800 | 3 | 7 | 5 | 11 | 70 | 417 | 498 |
| போயிங்க்
777-200எல்ஆர் | 5 | — | — | 8 | 40 | 189 | 237 |
| போயிங்க்
777-300ஈஆர் | 25 | — | 12 | — | 28 | 384 | 412 |
| 8 | 40 | 280 | 328 |  |  |  |  |
| 8 | 30 | 274 | 312 |  |  |  |  |
| போயிங்க்
777-8X | — | 8 | — | அறிவிக்கப்பட
உள்ளது |  |  |  |
| போயிங்க்
777-9X | — | 17 | — | அறிவிக்கப்பட
உள்ளது |  |  |  |
| போயிங்க்
787-9 | 3 | 39 | 25 | 8 | 28 | 199 | 235 |
| போயிங்க்
787-10 | — | 30 | 12 | அறிவிக்கப்பட
உள்ளது |  |  |  |
| எடிஹட்
சரக்கு விமானக் குழு |  |  |  |  |  |  |  |
| ஏர்பஸ்
ஏ330-200F | 4 | — | — | 64,000&nbsp;kg |  |  |  |
| போயிங்க்
747-400F | 2 | — | — | 113,000&nbsp;kg |  |  |  |
| போயிங்க்
747-8F | 1 | — | — | 134,000&nbsp;kg |  |  |  |
| போயிங்க்
777F | 3 | 1 | 2 | 102,870&nbsp;kg |  |  |  |
| Total | 117 | 206 | 86 | } |  |  |  |
# வெல்கம்ஹோட்டல் சென்னை

**வெல்கம்ஹோட்டல் சென்னை** (**Welcomhotel Chennai**), ஒரு ஐந்து நட்சத்திர அந்தஸ்து கொண்ட ஹோட்டல் ஆகும். இது இந்தியாவின் சென்னையில் உள்ள கதீட்ரல் சாலையில் அமைந்துள்ளது. இதற்கு முன்பு ஹோட்டல் சோழா ஷெரட்டன் என்று இந்த ஹோட்டல் அழைக்கப்பட்டு வந்தது. ஐடிசி’யின் கீழ் முதன் முதலில் நிறுவப்பட்ட ஹோட்டல் மை ஃபார்ட்சூன் ஆகும். இந்த ஹோட்டல் இதன் சுற்றுச்சூழல் மேலாண்மைக்காக, ஐஎஸ்ஓ 14001 தரச்சான்றிதழ் பெற்ற நிறுவனம் ஆகும். ஐடிசி ஹோட்டல் லிமிடெட் நிறுவனத்தினால் உரிமம் பெறப்பட்ட ஹோட்டல்களில் இதுவும் ஒன்று.
# வெல்கம்ஹோட்டல் சென்னை

## வரலாறு

ஹோட்டல் சோழா ஷெரட்டன் என்று ஆரம்பத்தில் அழைக்கப்பட்ட இந்த ஹோட்டல் அக்டோபர் 18, 1975 இல் தொடங்கப்பட்டது. இது ஐடிசி நிறுவனம் ஹோட்டல் வணிகத்தினுள் காலடி எடுத்துவைக்கக் காரணமாகவும் அமைந்தது. அக்டோபர் 15, 2011 இல் இதன் பெயர் மாற்றப்பட்டு மை பார்ட்சூன் சென்னை என்ற பெயருடன் ஃபார்ட்சூன் பார்க் ஹோட்டல் லிமிடெட் நிறுவனத்தின் கீழ் வந்தது. இது முழுவதும் ஐடிசி நிறுவனத்தின் துணையின் கீழ் இயங்கியது. ஆனால் பெயர் மட்டுமே மாறியுள்ளதே தவிர அதன் முதல் தர ஹோட்டல் சேவைகள் மாறாமல் அப்படியே உள்ளன.
# வெல்கம்ஹோட்டல் சென்னை

## இருப்பிடம்

சென்னையில் உள்ள, அமெரிக்க தூதரகத்தில் இருந்து 0.5 கிலோ மீட்டர் தூரத்தில் மை ஃபார்ட்சூன் அமைந்துள்ளது. பிரபலமான இடங்கள் மற்றும் வணிக இடங்களான தியாகராய நகர், மெரினா கடற்கரை மற்றும் அண்ணா சாலை போன்ற இடங்களுக்கு விரைவாகச் செல்ல முடியும். இந்த ஹோட்டலில் இருந்து தியாகராய நகர் தோராயமாக 4 கிலோ மீட்டர் தொலைவிலும், அண்ணா சாலை/மவுண்ட் சாலை தோராயமாக 7 கிலோ மீட்டர் தொலைவிலும், மெரினா கடற்கரை தோராயமாக 3 கிலோ மீட்டர் தொலைவிலும், கபாலீசுவரர் கோயில் தோராயமாக 4 கிலோ மீட்டர் தொலைவிலும், அமெரிக்க தூதரக அலுவலகம் தோராயமாக ஒரு கிலோ மீட்டர் தொலைவிலும் அமைந்துள்ளன. இவையனைத்தும் பொழுதுபோக்கு, வணிகம் மற்றும் பல செயல்களுக்கு பிரபலமானவை.
# வெல்கம்ஹோட்டல் சென்னை

## ஹோட்டல்

ஹோட்டலின் 10 அடுக்கு மாடிகளில் மொத்தம் 90 அறைகள் உள்ளன. இதில், 48 ஃபார்ட்சூன் கிளப் எக்ஸ்குளுசிவ் அறைகள் (650 சதுர அடி பரப்பளவு கொண்டது), 26 ஃபார்ட்சூன் கிளப் அறைகள் (440 சதுர அடி பரப்பளவு கொண்டது) மற்றும் 16 சாதாரண அறைகள் (220 சதுர அடி பரப்பளவு கொண்டது) ஆகிய அறைகள் அடங்கும். மண் அடுப்பின் மூலம் சமைத்த உணவு, வட இந்திய சிறப்பு உணவகம், 24 மணி நேர பல்வேறு உணவு வகைகளைக் கொண்ட உணவகம், சிறிய உணவு பதார்த்தங்கள் வழங்கும் உணவகம் மற்றும் டுராண்ட் பார் போன்ற உணவு வசதிகள் இங்குள்ளன.  
இங்கு மூன்று கூட்ட அரங்கு இடங்கள் உள்ளன. மண்டப விருந்து இடம், வரலாற்று இடம், மண்டப மன்ற அறை ஆகிய மூன்று அரங்குகள் உள்ளன. இதில் மண்டப விருந்து இடம் 1880 சதுர அடி பரப்பளவினையும், வரலாற்று இடம் 1400 சதுர அடி பரப்பளவினையும், மண்டப மன்ற அறை 480 சதுர அடி பரப்பளவினையும் கொண்டுள்ளது. மண்டப விருந்து அறையில் 200 மக்களையும், வரலாற்று இடத்தில் 60 மக்களையும், மண்டப மன்ற அறையில் 18 மக்களையும் வசதியுடன் தங்கவைக்க முடியும். அத்துடன் 238 சதுர அடி பரப்பளவு கொண்ட, வணிக வளாக மன்ற அறையின் மூலம் 8 பேரையும், 156 சதுர அடி பரப்பளவு கொண்ட வணிக மைய அலுவலகத்தின் மூலம் 4 பேரையும் தாராளமாகத் தங்கவைக்க முடியும். நீச்சல்புற அறைகளின் மூலம் 50 மக்களுக்கு இடமளிக்க முடியும்.  
சென்னை தவிர அகமதாபாத், பெங்களூர், தாஹெஜ், குர்கான், கொல்கத்தா, ஹைதராபாத், நேவி மும்பை, நொய்டா, ராஜ்கோட், வாபி, காந்திநகர், இந்தூர், புது டெல்லி, தானே, விஜயவாடா, காசியாபாத், ஜம்சேத்பூர், மணிப்பால், புனே, திருவனந்தபுரம் மற்றும் விசாகப்பட்டினம் ஆகிய இடங்களிலும் இதன் துணை ஹோட்டல்கள் அமைக்கப்பட்டுள்ளன. இவற்றுள் சென்னை, புது டெல்லி, பெங்களூர், குர்கான் போன்ற இடங்களில் இரு ஹோட்டல்கள் அமைக்கப்பட்டுள்ளன.
# வெல்கம்ஹோட்டல் சென்னை

## அறைகள்

ஃபார்ட்சூன் கிளப் அறைகளில் பாதுகாப்பு, தொலைபேசி, துணி தேய்க்கும் வசதி, குளிர்பதனப் பெட்டி மற்றும் செய்தித்தாள் போன்ற வசதிகள் செய்து தரப்படுகின்றன. அத்துடன் டிவிடி பிளேயர் வசதியினை வேண்டுகோளின் அடிப்படையில் வழங்குகின்றனர்.  
ஃபார்ட்சூன் கிளப் எக்ஸ்குளுஸிவ் அறைகளில் பாதுகாப்பு, தொலைபேசி, குளிர்பதனப் பெட்டி மற்றும் செய்தித்தாள் வசதிகள் அளிக்கப்படுகின்றன.
# வெல்கம்ஹோட்டல் சென்னை

## வசதிகள்

இதன் சாதாரண வசதிகளில் கம்பியில்லா இணையச் சேவை மற்றும் இணைய வசதி செயல்படுகிறது. குளிர்சாதன வசதி, உயர் இயங்கு ஏணி, புகைப்பிடிக்காதவர்கள் அறை, பக்கத்து அறைகள், கதவு திறந்துவிடுபவர், விரைந்து வெளியேறுதல் மற்றும் விரைந்து உள்ளிணைதல், அறை பராமரிப்பு, விருந்தளிக்கும் வசதி, தேவைக்கேற்றாற்போல் மருத்துவரை வரவழைக்கும் வசதி போன்ற வசதிகள் இங்கு செய்து தரப்படுகின்றன. இவை அடிப்படை அறை வசதிகள், வணிகச் சேவைகள், உணவு மற்றும் குடிபானங்கள், மறு உருவாக்கம், பயணம், தனிப்பட்ட சேவைகள் மற்றும் இதர வசதிகள், ஹோட்டல் வசதிகள் என அனைத்து பிரிவுகளிலும் வழங்கப்படுகின்றன.
# குமாரிலபட்டர்

**குமாரிலபட்டர்** (Kumārila Bhaṭṭa)** (சமசுகிருதம்: **कुमारिल भट्ट), கி. பி., ஏழாம் நூற்றாண்டில் வாழ்ந்த அசாம் பகுதியைச் சேர்ந்த, வேத தத்துவ தரிசனங்களில் ஒன்றான மீமாம்சை தர்சன அறிஞர் ஆவார்.
குமரிலபட்டர் வேதத்தின் முற்பகுதியான கர்ம காண்டம் எனப்படும் பூர்வ மீமாம்சை குறித்து **மீமாம்சா சுலோக வார்த்திகம்** என்ற விரிவான நூலை எழுதிப் புகழ் பெற்றவர். இவரது சீடர்களில் புகழ் பெற்றவர் பிரபாகரர். குமரிலபட்டரைப் போன்றே இவரும் பல வேத தத்துவ நூல்களை எழுதிய பூர்வ மீமாம்சகர். அவர் முருகப்பெருமானின் கலியுக-அவதாரமாக சிலர் கருதுகின்றனர்.  
சுருதிகளில் குறிப்பிடும் மந்திரங்கள் மற்றும் யாகம், யக்ஞம் போன்ற வைதீக கர்மங்களை மட்டுமே செய்வதன் மூலம் சொர்க்கத்தை எளிதாக அடைய முடியும் கொள்கை உடையவர். ஈஸ்வரன் எனும் இறை தத்துவத்தை ஏற்றுக் கொள்ளாதவர்.
வேதங்களில் கூறப்பட்ட சடங்குகளைச் செய்வதால் மட்டுமே ஒருவன் எளிதாக சொர்க்கத்திற்குச் செல்ல இயலும்போது, உத்தர மீமாம்சையான வேதாந்தம் எனும் உபநிடதங்கள் மூலம் பிரம்மத்தை அறிவதன் மூலம் சொர்க்கத்தை அடைய இயலாது என்ற கொள்கை கொண்டவர்.  
வேதத்தை ஏற்காத பௌத்த சமயக் கொள்கைகளைக் கடுமையாகச் சாடியவர். தனது நாவன்மையால், மன்னர்களின் அரசவையில் பௌத்தர்களை வாதில் வென்றவர். இவரது மீமாஞ்சா தத்துவ கருத்துகள் **பாட்ட மீமாம்சா** என்ற பெயரில் அழைக்கப்படுகிறது.
# குமாரிலபட்டர்

## தொன்ம வரலாறு

வேதத்தின் முற்பகுதியான கர்ம காண்டத்தைக் கடைப்பிடிக்கும் பூர்வ மீமாம்சகரான குமரிலபட்டர், பௌத்த சமயக் கொள்கைகளை அறிவதற்காகப் பௌத்தராக மாறி, நாளந்தா பல்கலைக்கழகத்தில் சேர்ந்து படித்தார். ஒரு முறை, வேத நெறிகளையும், சடங்குகளையும் தாக்கிப் பேசிய பெளத்த குரு தர்மகீர்த்தியை எதிர்த்து வாதிட்டதால், குமரிலபட்டர் பௌத்த மடத்திலிருந்து வெளியேற்றப்பட்டார்.  
நாளந்தாவிலிருந்து வெளியேறிய குமரிலபட்டர், *பிரயாகை* எனப்படும் தற்கால அலகாபாத்தில் குடியேறிப் பல மன்னரவைகளில், பெளத்த அறிஞர்களுடன் வாதப்போரில் வென்று, வேத நெறியை மீண்டும் தலை நிமிரச் செய்து, பௌத்தர்களின் செல்வாக்கை வெகுவாகக் குறைத்தார்.  
வித்யாரண்யர் எழுதிய *மாதவிய சங்கர விஜயம்* எனும் நூலில், ஒரு முறை உத்தர மீம்மாம்சகரும், அத்வைத வேதாந்தியுயான ஆதிசங்கரர் குமரிலபட்டரைத் தன்னுடன் நேரடி வாதப் போருக்கு அழைத்த போது, தனக்கு வயதாகி விட்டதால் தன் சீடர் மந்தன மிஸ்ரருடன் வாதப் போர் செய்யுமாறு பணித்தார்.  
மகிஷ்மதி நகரத்தில் வாழ்ந்து கொண்டிருந்த இல்லறத்தவரான மந்தனமிஸ்ரருடன் நடந்த வாதப் போட்டியில், ஆதிசங்கரர் வென்றார். வாதில் தோற்ற மந்தன மிஸ்ரர் தனது பெயரைச் சுரேஷ்வரர் என மாற்றிக் கொண்டு, சந்நியாசம் ஏற்று ஆதிசங்கரரின் சீடராகிப் பல அத்வைத வேதாந்த நூல்களை இயற்றி அத்வைத தத்துவங்களைப் பரப்பினார்.
# மராட்டிய வங்கி

**மராட்டிய வங்கி** அல்லது **மகாராஷ்டிர வங்கி** இந்தியாவில் செயல்பட்டுவரும் பெரிய பொதுத்துறை வங்கிகளில் ஒன்றாகும். இவ்வங்கியின் மொத்த பங்குகளில், 81.2% விழுக்காடு பங்குகளை இந்திய அரசு கொண்டுள்ளது. இவ்வங்கி, இந்தியா முழுவதும் 15 இலட்சத்திற்கும் அதிகமான வாடிக்கையாளர்களுக்கு தனது 1868 -க்கும் அதிகமான கிளைகளின் மூலமாக சேவைகளை வழங்கி வருகிறது. இது மராட்டிய மாநிலத்தில் மற்ற பொதுத்துறை வங்கிகளை விட அதிகமான கிளைகளைக் கொண்டுள்ளது.
# மராட்டிய வங்கி

## வரலாறு

இந்த வங்கி புனேவில் வி. ஜி காலே மற்றும் டி. கே. சத்ய நிறுவினர். இது சிறு வணிகங்களுக்கு நிதி உதவி அளித்து மேலும் பல தொழில்துறை வீடுகளை பெற்றது. 1969 இல் இந்த வங்கி தேசியமயமாக்கப்பட்டது.  
ஏ. சு. ராஜீவ் என்பவர் 2 டிசம்பர் 2018 அன்று இந்த வங்கியின் நிர்வாக இயக்குநர் மற்றும் தலைமை நிர்வாக அதிகாரியாகப் பொறுப்பேற்றார் ஏ.பி.விஜயகுமார் என்பவர் 10 மார்ச் 2021 அன்று செயல் இயக்குநர் பொறுப்பை பெற்றார். மேலும் ஆஷிஷ் பாண்டே என்பவர் 31 டிசம்பர் 2021 அன்று நிர்வாக இயக்குநர் பொறுப்பை பெற்றார்.
# சனகாதி முனிவர்கள்

அறிகிறார்கள்]]
மௌன குருவாக ஆலமரத்தடியில் அமர்ந்து அருளிச் செய்யும் தட்சிணாமூர்த்தி]]  
**சனகாதி முனிவர்கள்** அல்லது **பிரம்ம குமாரர்கள்** (Four Kumaras) என்பவர்கள் பூவியில் மக்கள் தொகை பெருக்கத்திற்காக, பிரம்மாவின் மனதால் படைக்கப்பட்ட நான்கு ஆண் குழந்தைகள் ஆவர். ஆனால் தங்களை படைத்த பிரம்மாவின் விருப்பத்தை மீறி, இக்குமாரர்கள், இல்லற வாழ்வில் புகாது, பிரம்மச்சர்ய ஆசிரம வாழ்வை மேற்கொண்டு அண்டம் முழுவதும் சுற்றி ஆன்மீகத்தை பரப்பி வந்தனர் என இந்து சமய புராணங்கள் மற்றும் இதிகாசங்கள் வாயிலாக அறிய முடிகிறது. பொதுவாக சனகாதி முனிவர்கள், **சனகர்**, **சனாநந்தர்**, சனத்குமாரர் மற்றும் **சனாதனர்** என்ற பெயர்களால் அறியப்படுகிறார்கள்.
# சனகாதி முனிவர்கள்

## சைவ சமயத்தில்

யோக நிலையில் சின்முத்திரை காட்டி அமர்ந்திருந்த தட்சிணாமூர்த்தியிடம், சனகாதி முனிவர்கள், ஆத்ம வித்தை மெளனமாக அறிந்தவர்கள்.
# சனகாதி முனிவர்கள்

## உபநிடதம் மற்றும் மகாபாரத்தில் சனத்குமாரர்

சாந்தோக்கிய உபநிடதத்தில், பிரம்மத்தை அறிய பூமா வித்தியாவை அருளியதன் மூலம், பிரம்ம தத்துவத்தை, சனத்குமாரர் எல்லாம் அறிந்த நாரதருக்கு புகட்டினார்.  
மகாபாரத இதிகாசத்தில், விதுரனின் வேண்டுதலுக்கு இணங்க, உத்யோக பருவத்தில், அத்தினாபுர மன்னன் திருதராஷ்டிரனுக்கு மரணமில்லா பெரு வாழ்வு குறித்தான ஆத்ம வித்தையை சனத்குமாரர் அருளினார். சனத்குமாரரின் இந்த அருளரைகளை சனத்சுஜாதீயம் என்ற பெயரால் அழைக்கப்படுகிறது.  
மகாபாரத்தின் சாந்தி பருவத்தில், சுக்கிரன் மற்றும் விருத்திராசூரன் ஆகியவர்களுக்கு பிரம்ம வித்தையை அருளியதாக தகவல் உள்ளது.  
பாகவத புராணம் மற்றும் விஷ்ணு புராணம் ஆகியவற்றில் சனகாதி முனிவர்கள், விஷ்ணுவின் அம்சமாகப் பிறந்தவர்கள் எனக் கூறப்பட்டுள்ளது.
# எலெக்ட்ரான்கவர் கூட்டுவினை

ஒட்டு மொத்த எலெக்ட்ரான்கவர் கூட்டுவினை ]]
கரிம வேதியியலில், **இலத்திரன்கவர் கூட்டுவினை** அல்லது **எலெக்ட்ரான்கவர் கூட்டுவினை** (*electrophilic addition*) என்பது இரண்டு அல்லது அதற்கு மேற்பட்ட எளிய மூலக்கூறுகள் இணைந்து ஒரு பெரிய கூட்டுப்பொருளை உருவாக்கும் கூட்டு வினையாகும். இவ்வினையில் ஒரு வேதிச்சேர்மத்தின் பை பிணைப்பு (π) உடைந்து இரண்டு புதிய சிக்மா பிணைப்புகள் (σ) பிணைப்புகள் உருவாகின்றன. இலத்திரன்கவர் கூட்டுவினையில் ஈடுபடும் வினைவேதிமத்தில் ஓர் இரட்டைப் பிணைப்பு அல்லது ஒரு முப்பிணைப்பு இருத்தல் கட்டாயமாகும்.  
வினையில் உருவாகும் மின்கவரி X<sup>+</sup> இலத்திரன் அதிகம் பெற்றுள்ள நிறைவுறாத C=C பிணைப்புடன் சேர்ந்து சகப் பிணைப்பு உருவாவதே இவ்வினை நிகழ்வதற்கான உந்து சக்தியாகும். X இன் நேர்மின் சுமை கார்பன்–கார்பன் பிணைப்புக்கு மாற்றப்பட்டு C-X பிணைப்பு உருவாகும்போது கார்போநேரயனி உருவாகிறது.  
:  
இலத்திரன்கவர் கூட்டுவினையின் இரண்டாவது படி நிலையில் நேர் மின்சுமை கொண்ட இடைநிலை சேர்மம் இலத்திரன் மிகுந்திருக்கும் எதிர்மின் சேர்மம் (Y) உடன் சேர்ந்து இரண்டாவது சகப்பிணைப்பை உருவாக்குகிறது.  
படி 2 இல் நிகழும் வினை, ஒரு SN<sub>1</sub> வகை வினையில் காணப்படும் அதே அணுக்கருத் தாக்குதல் செயல்முறை வினையாக அறியப்படுகிறது. இலத்திரன்கவரியின் மிகச்சரியான தன்மையும் நேர் மின்சுமை கொண்ட இடைநிலை அயனியின் தன்மையும் எப்போதும் தெளிவாக இருப்பதில்லை. அவை வினைபடுபொருள்களையும் வினைநிகழும் நிபந்தனைகளையும் சார்ந்து இருக்கிறது.  
கார்பனுக்கு சமச்சீரில்லா எல்லா கூட்டு வினைகளிலும் தலத்தேர்வு முக்கியப் பங்குவகிக்கிறது. பெரும்பாலும் இது மார்கோவ்னிக்காவ் விதியைக் கொண்டே தீர்மானிக்கப்படுகிறது. கரிமபோரேன் சேர்மங்கள் எதிர் மார்க்கோவ்னிக்காவ் கூட்டுவினையைத் தருகின்றன. அரோமாட்டிக் வகை சேர்மங்கள் மீதனான இலத்திரன்கவர் தாக்குதலால் ஒரு கூட்டுவினை நிகழ்வதற்குப் பதிலாக இலத்திரன்கவர் அரோமாட்டிக் பதிலீட்டுவினை நிகழ்கிறது.
# எலெக்ட்ரான்கவர் கூட்டுவினை

## முக்கிய இலத்திரன்கவர் கூட்டு வினைகள்

ஆல்க்கீன்கள் வினைமுகவருடன் புரியும் எலக்ட்ரான் கவர் கூட்டு வினைகளில் குறிப்பிடத்தகுந்த சில வினைகள் :
- ஆலசன் கூட்டு வினைகள்: X2
- ஐதரோஆலசனேற்றம்: HX
- நீரேற்ற வினைகள்: H2O
- ஐதரசனேற்ற வினைகள்: H2
- ஆக்சிபாதரசனேற்ற வினை : பாதரச அசிட்டேட்டு, நீர்
- ஐதரோபோரேனேற்ற - ஆக்சிசனேற்ற வினைகள்: இருபோரேன்
- பிரின்சு வினை: பார்மால்டிகைடு தண்ணீர்
# காங்க் ஜீ-ஹவான்

**காங்க் ஜீ-ஹவான்** (பிறப்பு: மார்ச் 20, 1977) என்பவர் ஒரு முன்னாள் தென் கொரியா நாட்டு நடிகர் ஆவார். இவர் இசை நாடகத்தில் தனது வாழ்க்கையைத் தொடங்கினார், அதன் பின்னர் கேபிடல் ஸ்கேன்டல் (2007), ஹாங் கில்-டாங் (2008), லை டு மீ (2011), பணத்தின் அவதாரம் (2013), பிக் மேன் (2014) மற்றும் சில்ட்ரன் ஆஃப் எ லெஸ்ஸர் காட் (2018) போன்ற தொலைக்காட்சி நாடகங்களில் நடித்துள்ளார்.
# காங்க் ஜீ-ஹவான்

## பாலியல் வன்கொடுமை குற்றச்சாட்டுகள்

இவர் ஜூலை 9, 2019 அன்று, இவரது வீட்டில் தனது ஏஜென்சியின் இரண்டு பெண் ஊழியர்களை பாலியல் வன்கொடுமை செய்ததாகவும், தாக்கியதாகவும் குற்றச்சாட்டின் பேரில் கைது செய்யப்பட்டார். அவர்களுடன் மது அருந்தியது நினைவுக்கு வந்ததாகவும் ஆனால் அதன் பிறகு என்ன நடந்தது என்பது நினைவில் இல்லை என்றும் காங் கூறினார். பின்பு காங்கின் ஏஜென்சியான ஹுவாய் பிரதர்ஸ் மன்னிப்பு கேட்டு, காங் நடித்துக்கொண்டு இருந்த 'ஜோசெவ்ன் சர்விவள் பீரியட்' என்ற தொடருக்கு பதிலாக வேறொரு நடிகரைத் தேடியது. ஜூலை 15, 2019 அன்று, காங் தனக்கு எதிரான அனைத்து குற்றச்சாட்டுகளையும் ஒப்புக்கொண்டார் மற்றும் பாதிக்கப்பட்டவர்களிடம் மன்னிப்பு கேட்டார். இதைத் தொடர்ந்து, ஹுவாய் பிரதர்ஸ் காங் உடனான ஒப்பந்தத்தை ஜூலை 16, 2019 அன்று முடித்துக் கொண்டது, மேலும் அவர் பொழுதுபோக்கு துறையில் இருந்து ஓய்வு பெற முடிவு செய்தார்.  
பின்னர் ஜூலை 26, 2019 அன்று, பலாத்காரத்தால் அரை-கற்பழிப்பு மற்றும் அரை-அநாகரீகமான செயல்களின் குற்றச்சாட்டுகளுடன் காங் மீது குற்றம் சாட்டப்பட்டது. முதல் விசாரணையின் போது, செப்டம்பர் 2019 இல், விசாரணைக்கு முன்னர் பாதிக்கப்பட்டவர்களுக்கு காங் ஒரு தீர்வை வழங்கியது தெரியவந்தது, ஆனால் அவர்கள் அதை நிராகரித்தனர்.  
திசம்பர் 5, 2019 அன்று, காங் குற்றவாளி என நிரூபிக்கப்பட்டு இரண்டு ஆண்டுகள் மற்றும் ஆறு மாத சிறைத்தண்டனை விதிக்கப்பட்டது, பின்னர் சுவோன் மாவட்ட நீதிமன்றத்தால் மூன்று ஆண்டுகள் நன்னடத்தைக்கு இடைநிறுத்தப்பட்டது. காங்கிற்கு 120 மணிநேரம் சமூக சேவை செய்யவும், 40 மணிநேர பாலியல் குற்றவாளி சிகிச்சையில் பங்கேற்கவும், மூன்று ஆண்டுகளுக்கு வேலை செய்ய தடை என உத்தரவிடப்பட்டது.
# இந்திய மொழியியல் ஆய்வு

**இந்திய மொழியியல் ஆய்வு** (*Linguistic Survey of India*) என்பது, பிரித்தானிய இந்தியாவின் மொழிகள் தொடர்பான விரிவான ஆய்வு ஆகும். இது 364 மொழிகளையும் கிளைமொழிகளையும் உள்ளடக்கியது. அக்காலத்து இந்திய அரசாங்கம் 1894க்கும் 1928 ஆம் ஆண்டுக்கும் இடைப்பட்ட காலத்தில் செயற்படுத்திய இத்திட்டத்துக்கு, இந்தியக் குடிமைப் பணியைச் சேர்ந்த ஜார்ஜ் ஏ. கிரியெர்சன் பொறுப்பாக இருந்தார். கிரியெர்சனின் வெளியீட்டில் இருந்த ஒவ்வொரு சொல்லுக்குமான விபரங்களைப் பெறக்கூடியதாக தேடும் வசதியோடு கூடிய இணையத்தளம் ஒன்று உள்ளது. தவிர, பிரித்தானிய நூலகத்தின் ஒலி ஆவணக்காப்பகத்தில் இது தொடர்பான ஒலித்தட்டுப் பதிவுகள் உள்ளன.
# இந்திய மொழியியல் ஆய்வு

## புதிய ஆய்வு

1984ல் புதிய இந்திய மொழியியல் ஆய்வு ஒன்று, தலைமைப் பதிவாளர் மற்றும் மக்கள்தொகைக் கணக்கெடுப்பு ஆணையர் அலுவலகத்தின் மொழிப் பிரிவினால் தொடங்கப்பட்டது. இது இன்னும் தொடர்ந்து நடைபெறுகின்றது. 2010 ஆம் ஆண்டு முடிவில், 40% வேலைகள் நிறைவுற்றிருந்தன. கிரியெர்சனின் ஆய்வுக்குப் பின்னர் மொழியியல் நிலவரங்களில் ஏற்பட்ட மாற்றங்கள் குறித்து ஆராயும் ஒரு மட்டுப்படுத்தப்பட்ட நோக்கத்தையே இது கொண்டிருந்தது. மொழியியல் தரவுகளைச் சேகரிப்பதற்கு சாதாரண மக்களைப் பயன்படுத்தாமல், மொழி ஆசிரியர்களையும், அரசாங்க அலுவலர்களையும் பயன்படுத்தும் கிரியெர்சனின் தவறான முறையையே புதிய ஆய்வும் பின்பற்றுவதைப் பல தொழில்ரீதியான மொழியியலாளர்கள் குறைகூறியுள்ளனர்.  
1991 ஆம் ஆண்டின் மக்கள்தொகைக் கணக்கெடுப்பிலிருந்து, இந்தியாவில் தனியான இலக்கண அமைப்புடன் கூடிய 1576 தாய்மொழிகளும், பிற தாய்மொழிகள் என வகைப்படுத்தப்பட்ட 1796 மொழிகளும் இருப்பது கண்டறியப்பட்டுள்ளது. இது, முழுமையானதும், துல்லியமானதுமான ஆய்வு ஒன்றின் தேவையை உணர்த்துகின்றது. கிரியெர்சனின் ஆய்வு பயிற்சி பெறாத களப் பணியாளர்களில் தங்கியிருந்ததுடன், பழைய மாநிலங்களான, பர்மா, மதராஸ் ஆகியவற்றையும், ஐதராபாத், மைசூர் போன்ற சமஸ்தானங்களையும் ஆய்வுக்குள் சேர்த்துக்கொள்ளவில்லை. இதனால், தென்னிந்தியாவின் பெரும்பகுதி அந்த ஆய்வுக்குள் அடங்கவில்லை.  
2007 முதல் 2012 வரையான காலப்பகுதிக்கான பதினோராவது ஐந்தாண்டுத் திட்டத்தில் விரிவான இந்திய மொழியியல் ஆய்வொன்றைச் செய்வதற்காக 2.8 பில்லியன் இந்திய ரூபா ஒதுக்கப்பட்டது. புதிய ஆய்வு இரண்டு பகுதிகளாகத் திட்டமிடப்பட்டிருந்தது. ஒன்று புதிய இந்திய மொழியியல் ஆய்வு. மற்றது சிறிய மற்றும் அழிவை எதிர்நோக்கும் மொழிகள் குறித்த ஆய்வு. மைசூரில் உள்ள இந்திய மொழிகளுக்கான மைய நிறுவனத்தின் ஆதரவுடன், உதய நாராயண சிங் என்பாரின் வழிகாட்டுதலின்கீழ் 54 பல்கலைக்கழகங்கள், 2,000 ஆய்வாளர்கள், 10,000 மொழியியலாளர் மற்றும் மொழி வல்லுனர் ஆகிய நிறுவனங்களையும், தனியாட்களையும் 10 ஆண்டுகளுக்குப் பணியில் ஈடுபடுத்தத் திட்டமிடப்பட்டது. மேற்படி ஆய்வு கைவிடப்பட்டு அதற்குப் பதிலாக, கிரியெர்சனின் ஆய்வின் தொடர்ச்சியாக இந்திய மக்கள் மொழியியல் ஆய்வு என்னும் பெயரில் ஒரு ஆய்வு அறிவிக்கப்பட்டுள்ளது. இது *மொழி ஆய்வு மற்றும் பதிப்பு மையம்* எனப்படும் அரசுசார்பற்ற நிறுவனமொன்றின் ஆதரவுடன், கணேஷ் என். தேவி என்பவரைத் தலைவராகக் கொண்டு இடம்பெறும். இத்திட்டத்தை இமலாய மொழிகளுடன் தொடங்க எண்ணியுள்ளனர். மொழி அடிப்படையிலான பாகுபாட்டையும், மொழி ஆதிக்கவாதத்தையும் தூண்டக்கூடும் என்று அரசாங்கம் அச்சம் கொண்டிருந்ததாலேயே, முன்னர் திட்டமிடப்பட்ட விரிவான ஆய்வு கைவிடப்பட்டதாகக் கூறப்படுகிறது.
# ஐதராபாத் விரைவுவண்டி

**ஐதராபாத்து விரைவுவண்டி** (*Hyderabad express*), ஐதராபாத்தையும் சென்னையையும் இணைக்கிறது.
# ஐதராபாத் விரைவுவண்டி

## வழித்தடம்

இந்த வண்டி சூலூர் பேட்டை, நாயுடுபேட்டை, கூடூர், நெல்லூர், காவலி, ஒங்கோல், சீராலா, பாபட்லா, தெனாலி, குண்டூர், சத்தெனபல்லி, பிடுகுராள்ளா, நடிகுடி, மிர்யாலகுடா, நல்கொண்டா, செகந்திராபாத் ஆகிய இடங்களின் வழியாக பயணிக்கிறது.
# பத்மாவதி விரைவுவண்டி

**பத்மாவதி விரைவுவண்டி** (*Padmavati Express*), செகந்திராபாத்துக்கும் திருப்பதிக்கும் பயணிக்கும் தொடர்வண்டியாகும். இது வாரங்கல், விஜயவாடா, கூடூர் ஆகிய நகரங்களின் வழியாக இயக்கப்படுகிறது.
# பத்மாவதி விரைவுவண்டி

## வழித்தடம்

செகந்திராபாத்தில் இருந்து புறப்பாடு
| நிலையம் | வந்து சேரும் நேரம் | புறப்படும் நேரம் |  |
| --- | --- | --- | --- |
| செகந்திராபாத் சந்திப்பு | ----- | 18:30 |  |
| ஜங்காவுன் | 19:29 | 19:30 |  |
| காசிப்பேட்டை சந்திப்பு | 20:18 | 20:20 |  |
| வரங்கல் | 20:33 | 20:35 |  |
| நெக்கொண்டா | 20:55 | 20:56 |  |
| கேசமுத்திரம் | 20:14 | 20:15 |  |
| கம்மம் | 22:23 | 22:25 |  |
| மதிரா | 22:45 | 22:46 |  |
| விஜயவாடா சந்திப்பு | 00:30 | 00:40 |  |
| தெனாலி சந்திப்பு | 01:07 | 01:08 |  |
| சீராலா | 01:51 | 01:52 |  |
| ஒங்கோலு | 02:35 | 02:36 |  |
| நெல்லூர் | 03:51 | 03:52 |  |
| கூடூர் சந்திப்பு | 05:08 | 05:10 |  |
| வெங்கடகிரி | 05:37 | 05:38 |  |
| திருக்காளத்தி | 05:58 | 05:59 |  |
| ஏர்ப்பேடு | 06:09 | 06:10 |  |
| ரேணிகுண்டா சந்திப்பு | 06:30 | 06:32 |  |
| திருப்பதி | 07:00 | ------ | } |
# இந்திய மத்திய வங்கி

**இந்திய மத்திய வங்கி** அல்லது **சென்ட்ரல் பேங்க் ஆஃப் இந்தியா** இந்திய அரசுக்கு சொந்தமான பொதுத்துறை வங்கியாகும். இந்திய அரசால் தேசியமயமாக்கப்பட்ட, பழமையான மற்றும் மிகப்பெரிய வங்கிகளில் ஒன்றான இவ்வங்கி இந்தியாவின், பொருளதார தலைநகரும், மகாராஷ்டிராவின் தலைநகருமுமான மும்பையை தலைமையிடமாகக் கொண்டு செயல்பட்டு வருகிறது. இந்தியாவின் முதல் "சுதேசி" வங்கியாக இந்தியாவின் 27 மாநிலங்கள் மற்றும் 3 ஒன்றியப் பகுதிகளில் 4650க்கும் மேற்ப்பட்ட கிளைகளையும் 4 விரிவுபடுத்தும் மையங்களையும் மற்றும் 4800க்கும் மேற்பட்ட தானியங்கு பணம் வழங்கும் இயந்திரங்கள் (ATM) கொண்டு செயல்பட்டு வருகிறது.
# பத்து அழகுகள்

**பத்து அழகுகள்** என்பவை ஒரு நூலை அலங்கரிப்பதற்கு அந்நூலில் இருக்கவேண்டிய பத்துவகை அழகுகள் யாவை என்பதை நன்னூல் கூறுகிறது.  
1. கூறவந்த பொருளைச் சொற்கள் விரியாமல் சுருக்கமாகக் கூறவேண்டும்.
1. சுருக்கமாகச் சொன்னாலும் பொருளைத் தெளிவாக விளங்க வைக்க வேண்டும்.
1. படிப்பவருக்கு இனிமை தரும்படி சொல்ல வேண்டும்.
1. நூலில் நல்ல சொற்களைச் சேர்த்துச் சொல்ல வேண்டும்.
1. சந்த இன்பம் இருக்குமாறு நூலை அமைக்க வேண்டும்.
1. ஆழ்ந்த கருத்துகள் உடையதாக நூல் இருக்க வேண்டும்.
1. கூறும் கருத்துகளைக் காரண காரிய முறைப்படி தொகுத்துக் கூறவேண்டும்.
1. உயர்ந்தோர் கருத்தோடு மாறுபடாமல் கூறவேண்டும்.
1. மிகச்சிறந்த பொருளைத் தருகின்ற நூலாக அது இருக்கவேண்டும்.
1. கூறவந்த பொருளை விளக்க ஆங்காங்கே எடுத்துக்காட்டுகள் தரப்படவேண்டும், ஆகிய பத்தும் நூலுக்கு இருக்கவேண்டிய அழகுகள் என்று நன்னூல் கூறுகிறது.
# செயற்கை கடல்நீர்

**செயற்கை கடல்நீர்** *(Artificial seawater )* என்பது தாது உப்புகளும் உயிர்ச்சத்துக்களும் கலந்து கரைந்துள்ள கடல்நீரையொத்த கலவைநீராகும். இந்நீர் கடல் உயிரியியலில் மற்றும் கடல்சார் பாறையடி நீர் வாழினங்கள் ஆகியவற்றிற்காக முதன்மையாகப் பயன்படுத்தப்படுகிறது. பாசிகள், பாக்டீரியா, தாவரங்கள் மற்றும் விலங்குகள் போன்ற நீர் வாழினங்களுக்குப் பொருத்தமாக ஊடகத்தை தயாரிக்க உதவுகிறது. செயற்கை கடல்நீரில் இயற்கை கடல்நீரைவிட மீளாக்கத்திறன் மிகுந்திருப்பதாக அறிவியல் கண்ணோட்டத்தில் கருதப்படுகிறது.  
கீழே கொடுக்கப்பட்டுள்ள அட்டவணையில் 1967 ஆம் ஆண்டில் தயாரிக்கப்பட்ட மாதிரி செயற்கை கடல்நீரின் பகுதிப்பொருட்கள் கொடுக்கப்பட்டுள்ளன. இச்செயல்முறைக் குறிப்பில் இரண்டு வகையான தாது உப்புகள் பட்டியலிடப்பட்டுள்ளன. முதலாவது வகை நீரிலி உப்புகள் ஆகும். இவற்றின் எடையை கண்டறிய இயலும். இரண்டாவது வகை உப்புகள் நீரேறிய உப்புகள் ஆகும் இவை செயற்கை கடல்நீரில் கரைசலாக மட்டுமே சேர்க்கப்படுகின்றன.
<>
**எடையறி உப்புகள்**  
| உப்பு | மூலக்கூற்று எடை | கி கி.கி<sup>−1</sup> கரைசல் |  |
| --- | --- | --- | --- |
| சோடியம் குளோரைடு (NaCl) | 58.44 | 23.926 |  |
| சோடியம் சல்பேட்டு (Na<sub>2</sub>SO<sub>4</sub>) | 142.04 | 4.008 |  |
| பொட்டாசியம் குளோரைடு (KCl) | 74.56 | 0.677 |  |
| சோடியம் பைகார்பனேட்டு (NaHCO<sub>3</sub>) | 84.00 | 0.196 |  |
| பொட்டாசியம் புரோமைடு (KBr) | 119.01 | 0.098 |  |
| போரிக் அமிலம் (H<sub>3</sub>BO<sub>3</sub>) | 61.83 | 0.026 |  |
| சோடியம் புளோரைடு (NaF) | 41.99 | 0.003 | } |  
**பருமனறி உப்புகள்**  
| Salt | மூலக்கூற்று எடை | மோல் கி.கி<sup>−1</sup> கரைசல் |  |
| --- | --- | --- | --- |
| மக்னீசியம் குளோரைடு (MgCl<sub>2</sub>.6H<sub>2</sub>O) | 203.33 | 0.05327 |  |
| கால்சியம் குளோரைடு (CaCl<sub>2</sub>.2H<sub>2</sub>0) | 147.03 | 0.01033 |  |
| இசுட்ரான்சியம் குளோரைடு (SrCl<sub>2</sub>.6H<sub>2</sub>O) | 266.64 | 0.00009 | } |
</>  
மேற்கண்ட அட்டவணையில் பட்டியலிடப்பட்டுள்ள அனைத்து தாது உப்புகளும் கனிமவேதியியல் தாது உப்புகளாகும். 1978 ஆம் ஆண்டில் தயாரிக்கப்பட்ட செயற்கை கடல்நீரில் குறைவான அளவில் உயிர்ச்சத்துகளும் கரிமச்சேர்மங்களும் சேர்க்கப்பட்டன.  
சர்வதேசத் தரத்துடன் செயற்கை கடல்நீரைத் தயாரிப்பதற்கான செயல்முறைக் குறிப்புகளை அமெரிக்க மூலப்பொருள் மற்றும் பரிசோதனைக் குழுமம் (அ.மூ.ப.கு ) வரையறுத்துள்ளது . தற்போதைய நிலையான தரம் அ.மூ.ப.கு டி1141-98 எனப்பெயரிடப்பட்டுள்ளது. ( ஆனால் அசல் தரவளவு அ.மூ.ப.கு டி1141-52) மற்றும் மாற்று கடல்நீர் தயாரிப்பதற்கான தரப்பயன்பாட்டை விவரிக்கிறது. அ.மூ.ப.கு டி1141-98 தரம் கொண்ட செயற்கை கடல்நீர் பல்வேறு பயன்பாடுகளைக் கொண்டுள்ளது. அரிமாணம் ஆய்வுகள், கடற்கருவி அளவீடுகள் மற்றும் வேதியியற் செயற்முறைகள் முதலியன இவற்றில் அடங்கும்.
# சூலை 2015

**சூலை 2015** (*July 2015*, **ஜூலை 2015**), 2015 ஆம் ஆண்டின் ஏழாவது மாதமாகும்.
# சூலை 2015

## சிறப்பு நாட்கள்

- சூலை 9 - கலிக்கம்ப நாயனார் குருபூசை
# சூலை 2015

## இறப்புகள்

- சூலை 1 - செசில், தென்னாப்பிரிக்க சிங்கம் (பி. 2002)
- சூலை 5 - நாம்பு ஓச்சிரோ, அமெரிக்க இயற்பியலாளர், நோபல் பரிசு பெற்றவர் (பி. 1921)
- சூலை 8 - பில் ஃபூர்ட், இங்கிலாந்து துடுப்பாட்டக்காரர் (பி. 1924)
- சூலை 10 - ஒமார் சரீப், எகிப்திய நடிகர் (பி. 1932)
- சூலை 11 - பூ. செந்தூர் பாண்டியன், தமிழக அரசியல்வாதி, அமைச்சர் (பி. 1951)
- சூலை 14 - எம். எஸ். விஸ்வநாதன், இசையமைப்பாளர் (பி. 1928)
- சூலை 17 - இழூல்சு பியான்கி, பிரெஞ்சு தானுந்துப் பந்தய ஓட்டுநர் (பி. 1989)
- சூலை 25 - சீலன் கதிர்காமர், இலங்கை வரலாற்றாளர், எழுத்தாளர், இடதுசாரி அரசியல்வாதி (பி. 1934)
- சூலை 28 - கிளைவ் ரைஸ், தென்னாப்பிரிக்கத் துடுப்பாட்ட வீரர் (பி. 1949)
- சூலை 28 - சுனிதி சாலமன், இந்திய மருத்துவர்
- சூலை 30 - யாக்கூபு மேமன், இந்தியத் தீவிரவாதி, 1993 மும்பை குண்டுவெடிப்புகளில் பங்கு கொண்டவர் (பி. 1962)
- சூலை 31 - சசிபெருமாள், காந்தியவாதி
# தொட்டதிம்மன அள்ளி ஊராட்சி

**தொடத்தம்பட்டி ஊராட்சி** அல்லது **தொட்டதிம்மனஅள்ளி ஊராட்சி** (*Doddathimmanahalli Gram Panchayat*), தமிழ்நாட்டின் கிருஷ்ணகிரி மாவட்டத்தில் உள்ள கெலமங்கலம் வட்டாரத்தில் அமைந்துள்ளது. இந்த ஊராட்சி, வேப்பனஹள்ளி சட்டமன்றத் தொகுதிக்கும் கிருஷ்ணகிரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 9226 ஆகும். இவர்களில் பெண்கள் 4493 பேரும் ஆண்கள் 4733 பேரும் உள்ளனர். இவ்வூர் இராயக்கோட்டை-கெலமங்கலம் சாலையில் உள்ளது. இவ்வூர் பெரும்பாலும் உள்ளூர் மக்களால் **தொடத்தம்பட்டி** என்றே அழைக்கப்படுகிறது. இவ்வூரே இவ்வூராட்சியின் தலைமையகமாகும்.
# தொட்டதிம்மன அள்ளி ஊராட்சி

## அடிப்படை வசதிகள்

தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.:
1. தின்னூர்
1. எடவனஹள்ளி
1. லக்ஷ்மிபுரம்
1. மசால் தின்னூர்
1. முத்தம்பட்டி
1. பாறையூர் - கடிரம்பட்டி
1. கோணம்பட்டி
1. முள்ளம்பட்டி
1. வா.உ.சி நகர்
1. ராஜீவ் நகர்
1. D. கொள்ளஹள்ளி
1. தொட்டதிம்மனஹள்ளி
1. நெருப்புகுட்டை
1. திரு.வீ.கா.நகர்
1. கக்கலூர்
1. நெல்லூர்
1. பேதம்பட்டி
1. வெப்பாலம்பட்டி
# வ. ஜெயதேவன்

**வ. ஜெயதேவன்** ஒரு தமிழ்ப் பேராசிரியர், தமிழ் அகராதியியல் ஆய்வாளர் ஆவார். இவர் சென்னைப் பல்கலைக்கழகத் தமிழ்த்துறைத் தலைவராகப் பணியாற்றி, பணிநிறைவு பெற்றவர். தமிழ் அகராதியியல் தொடர்பாகப் பல ஆய்வுக் கட்டுரைகளையும், நூல்களையும் வெளியிட்டுள்ளார். தமிழ்ப் பேரகராதியின் இற்றைப்படுத்தல், விரிவாக்கப் பணிகளில் ஈடுபட்டுள்ளார். தமிழ் வளர்ச்சிக் கழகத்தின் துணைத்தலைவராகவுள்ளார்.
# வ. ஜெயதேவன்

## எழுதிய நூல்கள்

| நூல்கள் | பதிப்பகம் | பதிப்பாண்டு |  |
| --- | --- | --- | --- |
| தமிழ் அகராதியியல் வளர்ச்சி வரலாறு | ஐந்திணைப் பதிப்பகம் | 1985 |  |
| தொல்காப்பிய அகராதி | சென்னைப் பல்கலைக்கழகம் | 2004 |  |
| ஈரோடு தமிழன்பன் கவிதைப் பரிமாணங்கள் தொகுதி - 2 | இலக்கிய வீதி | 2004 |  |
| ஈரோடு தமிழன்பன் கவிதைப் பரிமாணங்கள் தொகுதி - 1 | இலக்கிய வீதி | 2004 |  |
| ஈரோடு தமிழன்பன் : சில பதிவுகள் | ஸ்ரீ துர்க்கா பதிப்பகம் | 2006 |  |
| ஈரோடு தமிழன்பன் கவிதையாக்கம் சில தடத்தெரிவுகள் | விடிவெள்ளி வெளியீடு | 2006 |  |
| பெண்ணியம் தலித்தியம் சிறாரியம் | மாசறு | 2006 |  |
| செயங்கொண்டார் சதகம் அல்லது செயங்கொண்டார் வழக்கம் | மாசறு | 2006 |  |
| தமிழியலின் எதிர்காலவியல் பாகம் - (ஆறு தொகுப்புகள்) | கலைஞன் பதிப்பகம் | 2006 |  |
| சிந்தாமணி நிகண்டு : மூலமும் உரையும் அகராதியும் | நோக்கு | 2013 |  |
| அவர்களும் அவையும் | பாரதி புத்தகாலயம் | 2023 |  |
| மரணம் ஒருநாள் மரணிக்கும் | பாரதி புத்தகாலயம் | 2024 | } |
# பையூர் 1 நீலம் மாம்பழம்

**பையூர் 1 நீலம் மாம்பழம்** என்பது நீலம் மாம்பழங்களில் ஒரு தனித்தேர்வு வகையாகும். இது கிருட்டிணகிரி மாவட்டத்தில் உள்ள பையூர் மண்டல வேளாண் ஆராய்ச்சி நிலையத்தில் இருந்து வெளியிடப்பட்ட உயர் விளைச்சல் இரகம் ஆகும்.
இவ்வகை மாமரம் வருடாவருடம் சீரான மகசூல் தரும் இரகம் ஆகும். இம்மரங்கள் குட்டையாக வளரும் தன்மையுடையன. இதன் பழங்கள் தரம் கொண்டவை. நல்ல சுவை உடையது. நல்ல இருப்புத் தன்மை கொண்டதால் நீண்ட தொலைவுக்கு எடுத்துச் செல்லலாம்.  
- ஆறாவது அகில இந்திய மாங்கனி விழா மலர்,கிருட்டிணகிரி,தர்ம்புரி மாவட்டத்திற்கேற்ற மா இரகங்கள். கட்டுரை.
# பையூர் 1 நீலம் மாம்பழம்

## இவற்றையும் காண்க

- பையூர் ஊராட்சி
- பையூர் - 1 (நெல் வகை)
# பையூர் 1 நீலம் மாம்பழம்

## வெளியிணைப்புகள்

- "மா'-வில் கூடுதல் லாபம் பெற யோசனை நாளிதழ்:தினமணி, நாள்:ஜூலை 1, 2010
- அதிக லாபம் தரும் "மா'], நாளிதழ்: தினமணி, நாள்: மே 21, 2015]
- தோட்டக்கலை :: பழப்பயிர்கள் :: மா, தமிழ்நாடு வேளாண் பல்கலைக்கழகம்]
# கலப்பாடு மாம்பழம்

**கலப்பாடு** என்பது மாம்பழங்களில் ஒரு வகையாகும். இம்மரம் ஆண்டு தோறும் சீரான, அதிக விளைச்சல் தரக்கூடியது. இது குட்டையாக வளரும் மத்திய பருவ இரகமாகும். இதன் பழங்கள் சிறியதாகவும், நல்ல இருப்புத்தன்மைக் கொண்டதால் நீண்டதொலைவுக்கு எடுத்துச்செல்லலாம். நார் இல்லாமல் கெட்டியான சதைப்பற்றும், நல்ல சுவையும் மணமும் உடையது. மஞ்சள் ஆரஞ்சு கலந்த ஆறஞ்சு நிறசதைப்பற்றுக் கொண்டது.  
- ஆறாவது அகில இந்திய மாங்கனி விழா மலர், கிருட்டிணகிரி, தர்ம்புரி மாவட்டத்திற்கேற்ற மா இரகங்கள். கட்டுரை.
# கலப்பாடு மாம்பழம்

## வெளியிணைப்புகள்

- அதிக லாபம் தரும் "மா'], நாளிதழ்: தினமணி, நாள்: மே 21, 2015]
- தோட்டக்கலை :: பழப்பயிர்கள் :: மா, தமிழ்நாடு வேளாண் பல்கலைக்கழகம்]
# மல்லிகா மாம்பழம்

**மல்லிகா** என்பது நீலம் மற்றும் தஷஹரி இரகங்களின் கலப்பு ஒட்டு இரக மாம்பழ வகையாகும். இப்பழம் நல்ல கவர்ச்சியான தோற்றம் உடையது.
இதன் பழங்கள் நல்ல இருப்புத்தன்மைக் கொண்டதால் நீண்டதொலைவுக்கு எடுத்துச்செல்லலாம். நார் இல்லாமல் கெட்டியான சதைப்பற்றும், நல்ல சுவையும் மணமும் உடையது.  
- ஆறாவது அகில இந்திய மாங்கனி விழா மலர், கிருட்டிணகிரி, தர்மபுரி மாவட்டத்திற்கேற்ற மா இரகங்கள். கட்டுரை.
# மல்லிகா மாம்பழம்

## வெளியிணைப்புகள்

- அதிக லாபம் தரும் "மா'], நாளிதழ்: தினமணி, நாள்: மே 21, 2015]
- தோட்டக்கலை :: பழப்பயிர்கள் :: மா, தமிழ்நாடு வேளாண் பல்கலைக்கழகம்]
# அர்கா புனித் மாம்பழம்

**அர்கா புனித்** இரக மாம்பழம் அல்போன்சா மற்றும் பங்கனப்பள்ளி இரங்களின் கலப்பு ஒட்டு இரக மாம்பழ வகையாகும். இது மிதமான வீரியம் கொண்ட மரம் ஆகும். ஆண்டுதோரும் சீரான விளைச்சல் தரக்கூடியது. இது நடுப்பருவ இரகம் ஆகும். இதன் பழங்கள் நல்ல இருப்புத்தன்மைக் கொண்டதாகவும் வெளிநாடுகளுக்கு ஏற்றுமதி செய்யக்கூடிய இரகமாகவும் உள்ளது. அல்போன்சாவைப் போல கெட்டியான ஆரஞ்சு நிற சதைப்பற்றும், இனிப்பும் புளிப்பும் கலந்த சுவையும் நல்ல மணமும் உடையது.  
ஆறாவது அகில இந்திய மாங்கனி விழா மலர்,கிருட்டிணகிரி,தர்ம்புரி மாவட்டத்திற்கேற்ற மா இரகங்கள். கட்டுரை.
# அர்கா புனித் மாம்பழம்

## வெளியிணைப்புகள்

- அதிக லாபம் தரும் "மா'], நாளிதழ்: தினமணி, நாள்: மே 21, 2015]
- தோட்டக்கலை :: பழப்பயிர்கள் :: மா, தமிழ்நாடு வேளாண் பல்கலைக்கழகம்]
# யானைப் பற்பசை

**யானைப் பற்பசை** (*Elephant toothpaste*) என்பது ஐதரசன் பெராக்சைடு விரைவாக சிதைவடைவதால் உண்டாகும் ஒரு நுரைபடிந்த பொருள் ஆகும். மிகவும் குறைவான வினைபடு பொருள்கள் இச்சோதனைக்குத் தேவைப்படுவதால், பெரும்பாலும் வகுப்பறைகளில் இச்சோதனையைச் செய்துகாட்டி நுரை எரிமலை செய்யப்படுகிறது. சிலசமயங்களில் இச்சோதனையை "மார்சுமலோ சோதனை" (*Marshmallow Experiment*) என்றும் அழைப்பார்கள். ஆனால் இச்சோதனை உளவியல் சார்ந்த ஸ்டான்போர்டு மார்சுமலோ சோதனையுடன் தொடர்பில்லாதது ஆகும்.
# யானைப் பற்பசை

## விளக்கம்

முதலில் செறிவூட்டப்பட்ட (30%), ஐதரசன் பெராக்சைடுடன் திரவ சவர்க்காரம் கலக்கப்படுகிறது. பின்னர் மிக விரைவில் ஐதரசன் பெராக்சைடு சிதைவடைய வேண்டுமென்பதற்காக ஒரு வினையூக்கி, பெரும்பாலும் பொட்டாசியம் அயோடைடு சேர்க்கப்படுகிறது. ஐதரசன் பெராக்சைடு ஆக்சிசன் மற்றும் தண்ணீர் எனவிரண்டாகச் சிதைவடைகிறது. குறைவான அளவு ஐதரசன் பெராக்சைடு அதிகமான அளவு ஆக்சிசனை உற்பத்தி செய்து அதை கொள்கலனுக்கு வெளியே தள்ளுகிறது. சவர்க்காரம் கலந்த நீர் ஆக்சிசனை தடுத்து குமிழ்களை உருவாக்கி பின்னர் நுரையாக மாற்றுகிறது. வினையூக்கி சேர்க்கப்படுவதற்கு முன்பே நிறமூட்டுவதற்காக வண்ணப்பொடிகளும் சேர்க்கப்படுவதுணடு.
# யானைப் பற்பசை

## வேதியியல் விளக்கம்

இவ்வினை ஐதரசன் பெராக்சைடின் (H<sub>2</sub>O<sub>2</sub>) வினையூக்கிசார் சிதைவடைதலை வெளிப்படுத்துகிறது. பொதுவாக ஐதரசன் பெராக்சைடு, ஆக்சிசன் மற்றும் தண்ணீர் எனவிரண்டாக சிதைவடைவது உணர்ந்து கொள்ளும் அல்லது அளவிடும் அளவுக்கு மிகமெதுவாக நிகழும் செயலாகும்.  
: 2H<sub>2</sub>O<sub>2</sub> &rarr; 2H<sub>2</sub>O<sub>*(l)*</sub> + O<sub>2*(g)*</sub>  
பொட்டாசியம் அயோடைடில் உள்ள அயோடைடு அயனி இவ்வினையில் வினையூக்கியாகச் செயல்படுகிறது. இவ்வினையூக்கி வினையில் எந்தவித பாதிப்பும் அடையாமல் வினைவழிமுறையில் மாற்றம் ஏற்படுத்தி வினைச் செயல்முறையை துரிதப்படுத்துகிறது.  
:{|
|H<sub>2</sub>O<sub>2</sub> || + || I<sup>−</sup> || → || H<sub>2</sub>O || + || IO<sup>−</sup> || ||
|-
|H<sub>2</sub>O<sub>2</sub> || + || IO<sup>−</sup> || → || H<sub>2</sub>O || + || O<sub>2</sub> || + || I<sup>−</sup>
|-
|colspan=9|
---
|-
|2H<sub>2</sub>O<sub>2</sub>|| || || → || 2H<sub>2</sub>O<sub>*(l)*</sub> || + || O<sub>2*(g)*</sub> || || ||ΔrH° = −196 kJ/mol
|-
|}  
இவ்வினை ஒரு வெப்பம் உமிழ்வினை ஆகும்; வினையில் உற்பத்தியாகும் நுரையும் மிகவும் சூடாக இருக்கும்.
# வில்லை (வடிவவியல்)

வடிவவியலில் **வில்லை** (*lens*) என்பது இருபுறம் குவிந்துள்ள ஒரு வடிவமைப்பு ஆகும். இவ்வடிவம் இரு வட்ட விற்களால் அடைவுபெற்றிருக்கும். சம ஆரங்கொண்ட இரு வட்ட விற்களாலான வில்லைகள் **சமச்சீர் வில்லைகள்** எனவும், சமமற்ற ஆரங்கொண்ட இரு வட்ட விற்களாலான வில்லைகள் **சமச்சீரற்ற வில்லைகள்** எனவும் அழைக்கப்படுகின்றன.
பிறை ஒரு குழிவு-குவிவு வடிவம் கொண்டதாகும்.  
பொதுவாக ஒளிவியலில் பயன்படுத்தப்படும் வில்லையானது ஒரு முப்பரிமாண வடிவம். இது இருபரிமாண வில்லையொன்றை அதன் சமச்சீர் அச்சைப் பொறுத்து சுழற்றுவதால் பெறப்படுகிறது.
# கொச்சுவேலி - யஷ்வந்த்பூர் விரைவுவண்டி

**கொச்சுவேலி - யஷ்வந்த்பூர் விரைவுவண்டி** என்பது இந்திய இரயில்வேயினால் இயக்கப்படும் விரைவுவண்டிகளில் ஒன்றாகும். இது கேரளத்திலுள்ள கொச்சுவேலியையும், கர்நாடகத்தில் உள்ள யஷ்வந்த்பூரையும் இணைக்கிறது.
# கொச்சுவேலி - யஷ்வந்த்பூர் விரைவுவண்டி

## நிறுத்தங்கள்

- திருவனந்தபுரம் கொச்சுவேலி
- கொல்லம்
- செங்கன்னூர்
- கோட்டயம்
- எறணாகுளம்
- திருச்சூர்
- பாலக்காடு
- கோயம்புத்தூர்
- திருப்பூர்
- சேலம்
- கிருஷ்ணராஜபுரம்
- யஷ்வந்த்பூர்
# வரிசைமுறை – கட்டுப்பாட்டிலுள்ள பலபடி

**வரிசைமுறை – கட்டுப்பாட்டிலுள்ள பலபடிகள்** *(Sequence-controlled polymers)* என்பவை வெவ்வேறு வேதியியல் இயல்பைக் கொண்டுள்ள ஒற்றைப்படிகள் ஓர் ஒழுங்கு வரிசைமுறையில் இணைந்து காணப்படும் பெருமூலக்கூறுகளாகும் . உதாரணமாக,டிஎன்ஏ, ஆர்.என்.ஏ மற்றும் புரதங்கள் போன்ற உயிரியல் பலபடிகளில், ஒற்றைப்படிகள் ஓர் ஒழுங்கு வரிசை கட்டுப்பாட்டு முறையில் அமைந்துள்ளன. இயற்கை வரிசைமுறையில் அமையாதவை என வரையறுக்கப்பட்ட பலபடிகளையும் திண்ம நிலை தொகுப்புகள் என்ற செயற்கை முறையில் தயாரிக்க முடியும்.
# வரிசைமுறை – கட்டுப்பாட்டிலுள்ள பலபடி

## இவற்றையும் காண்க

• பலபடி  
• பலபடி அறிவியல்  
• பலபடி வேதியியல்  
• பலபடி இயற்பியல்  
• பலபடி பொறியியல்  
• வேதியியல்
# மேல் குவார்க்கு

**மேல் குவார்க்குகள்** *(Up quarks)* என்பவை அணு உட்துகள்கள் ஆகும். புரோட்டான்கள் போன்ற பல பெரிய துகள்களை உருவாக்க இத்துகள்கள் உதவுகின்றன. மேல் குவார்க்குகளின் மின்சுமை +2/3 ஆகும். அறியப்பட்டுள்ள ஆறுவகையான குவார்க்குகளில் இவையே மிகவும் இலேசானவையாகும். மேல் குவார்க்குகளின் கோண உந்தம் ½ ஆகும். அடிப்படை விசைகள் எனப்படும் ஈர்ப்பு விசை, வலிய இடைவினை, வலிகுறை இடைவினை,மின்காந்த விசை ஆகிய நான்கும் மேல் குவார்க்குகளைப் பாதிக்கின்றன. அனைத்து குவார்க்குகளையும் போலவே மேல் குவார்க்குகளும் அடிப்படைத் துகள்களாகும். இதன்பொருள் இவை மிகச்சிறியவை, இவற்றை மேலும் பிரிக்க இயலாது என்று விஞ்ஞானிகள் நம்புகிறார்கள்.  
மின்சுமை +2/3 பெற்றுள்ள இரண்டு மேல் குவார்க்குகள் மற்றும் -1/3 மின்சுமை கொண்ட ஒரு கீழ் குவார்க்கு சேர்ந்து மின்சுமை +1 பெற்றுள்ள புரோட்டான்களை உருவாக்குகின்றன. இதேபோல ஒரு மேல் குவார்க் மற்றும் இரண்டு கீழ் குவார்க்குகள் இணைந்து மின்சுமையற்ற ஒரு நியூட்ரானை உருவாக்குகின்றன. சிக்கல் நிறைந்த துகள்களான பையான்களை உருவாக்கவும் மேல் குவார்க்குகள் பயன்படுகின்றன.
# திருவள்ளூர் வீரராகவசுவாமி கோயில்

திருவள்ளூர் **வீரராகவசுவாமி கோயில்** (**வீரராகவபெருமாள் திருக்கோயில்**) (*Tiruvallur Veeraraghava Swamy Temple*) என்பது 108 வைணவத் திருத்தலங்களில் ஒன்று. இந்தியாவின் தமிழ்நாடு மாநிலத்திலுள்ள சென்னைக்கு அருகில் திருவள்ளூரில் இக்கோயில் அமைந்துள்ளது.
# திருவள்ளூர் வீரராகவசுவாமி கோயில்

## கோவில்

இத்திருக்கோவிலை அகோபில மடம் பராமரித்து வருகிறது. இத்திருக்கோயில் ஐந்தடுக்கு இராசகோபுரத்துடன் (பிரதான வாயில்) பல்லவர்களால் கட்டப்பட்டது ஆகும். கனகவள்ளி அம்மையார், கணேச ஆழ்வார், கஜலட்சுமி தாயார், கோபாலன், நம்மாழ்வார், சக்கரத்தாழ்வார், ஆண்டாள், வேதாந்த தேசிகன், இராமானுச ஆச்சாரியார், லட்சுமி நரசிம்மர் ஆகியோருக்கு இங்கு தனித் தனியே சிறு ஆலயங்கள் கட்டப்பட்டுள்ளன. இங்குதான் இறைவன் அரசன் தர்மசேனனின் மகள் வசுமதியைத் திருக்கல்யாணம் செய்து கொண்டதாகக் கூறப்படுகிறது.  
இங்குள்ள கல்வெட்டுகள் பொ.ஊ. 9 ஆம் நூற்றாண்டைச் சார்ந்த பல்லவர்களின் இரண்டாவது பாதியைக் குறிப்பிடுகின்றன. இக்கோவில் 5000 ஆண்டுகள் பழமை வாய்ந்தது என உள்ளூரில் புழக்கத்திலுள்ள புராணக் கதைகள் தெரிவிக்கின்றன. விஷ்ணுவே வீரராகவப் பெருமாளாக இக்கோவிலில் குடி கொண்டுள்ளார்.  
இக்கோயிலின் இறைவன் ”வைத்திய வீரராகவர்” என்றும் அழைக்கப்படுகிறார். தீராத நோய்களை வீரராகவர் தீர்த்து வைப்பார் என்ற நம்பிக்கையில் மக்கள் சிறிய உலோகத் தகட்டில் நோயினால் பாதிக்கப்பட்ட உறுப்பைச் செதுக்கி அந்நோயைத் தீர்த்து வைக்குமாறு கடவுளிடம் கோரிக்கை சமர்ப்பிப்பதை வழக்கமாகக் கொண்டுள்ளனர். இறைவனுக்கு இங்கு சந்தன எண்ணெயால் மட்டும் அபிசேகம் செய்யப்படுகிறது.
# திருவள்ளூர் வீரராகவசுவாமி கோயில்

## தல வரலாறு

புரு எனும் முனிவரின் யாகத்தின் பயனாய்ப் பிறந்த சாலிஹோத்ரர் எனும் முனிவர் இங்கு தவம் செய்து வந்தார். தினமும் அதிதிக்குப் படைத்த பின்பு உண்பவரான சாலிஹோத்ர முனிவரின் அதிதியாகப் பெருமாளே வயோதிகர் வடிவில் வந்து உணவு பெற்றார். பசி தீராததாகக் கூறி முனிவரின் பங்கையும் உண்டு பசியாறிய பின்னர், உண்ட களைப்புத் தீர எங்கே படுப்பது என முனிவரிடம் வினவ, முனிவர் தம் ஆசிரமத்தைக் காட்டினார். அங்கே பெருமாளாக சயனித்தார். "படுக்க எவ்வுள்" என்று கேட்டதால் ஊர் பெயர் எவ்வுள்ளூர் என்றும் எவ்வுட்கிடந்தான் என்பது பெருமாள் திருப்பெயருமாயிற்று.  
ஸ்ரீதேவித் தாயார் வசுமதி எனும் பெயரில் திலிப மகாராஜாவிற்குப் பெண்ணாக அவதரித்து வாழ்ந்து வர, வீரநாராயணன் எனும் பெயருடன் வேட்டைக்குச் சென்ற பெருமாள், தாயாரை மணமுடித்ததாகத் தல வரலாறு.  
அதன் பின்னரே பெருமாள் பெயர் மாறிற்று, அது வரை கிங்கிருஹேசன் எனும் பெயரே பெருமாளுக்கு முக்கியத் திருப்பெயராக விளங்கிற்று.
# திருவள்ளூர் வீரராகவசுவாமி கோயில்

## திருக்குளச்சிறப்பு

இத்திருக்கோயில் திருக்குளம் நோய் தீர்க்கும் திருக்குளமாகவும், பெருமாள் வைத்திய வீரராகவப் பெருமாளாகவும் பக்தர்களால் கூறப்படுகின்றனர்.
# ஓரியண்டல் வணிக வங்கி

**ஓரியண்டல் வணிக வங்கி** அல்லது **ஓரியண்டல் பேங்க் ஆப் காமர்சு** இந்தியாவில் 1980 முதல் செயல்பட்டுவரும் பொதுத்துறை வங்கிகளில் ஒன்றாகும். இது 1943ஆம் ஆண்டில் லாகூரில் (அப்போதைய இந்தியா, தற்போது பாகிஸ்தான்) தொடங்கப்பட்ட வங்கியாகும். இந்த வங்கி 15 ஏப்ரல் 1980 இல் நாட்டுடைமையாக்கப்பட்டது.
# முப்பத்திரண்டு உத்திகள்

நூலாக்க உத்திகள் 32. அவற்றை 3 நூல்கள் தெரிவிக்கின்றன.  
தொல்காப்பியம்  
நன்னூல்  
பாடலனார்
# முப்பத்திரண்டு உத்திகள்

## நன்னூல்

**முப்பத்திரண்டு உத்திகள்** நூலில் இருத்தல் வேண்டும் என நன்னூல் சிலவகை உத்திகளைப் பட்டியலிட்டுள்ளது. அவை,  
1.சொல்லித் தொடங்குதல் வேண்டும்.  
2. காரண காரிய முறைப்படி இயல்களை வைத்தல் வேண்டும்.  
3. நூலில் கூறக்கருதும் பொருள்களை தொகுத்துக் கூறுதல் வேண்டும்.  
4. பின்னர் அவற்றைவகுத்துக் காட்டுதல் வேண்டும்.  
5. கூறவந்த கருத்தை மேலோர் கூறியுள்ளவாறு முடித்துக்காட்ட வேண்டும்.  
6. தான் கூறும் கருத்துக்கு இலக்கியத்தின் இடம் கூறுதல் வேண்டும்.  
7. முன்னோர் கூறிய கருத்துகளை பொருத்தமான இடங்களில் எடுத்தாள வேண்டும்.  
8. பிறருடைய கோட்பாடுகளையும் எடுத்துக் கூறுதல் வேண்டும்.  
9. சொற்களின் பொருள் விளக்க உருபுகளை விரித்துக் கூறுதல் வேண்டும்.  
10. ஒன்றோடொன்று தொடர்புடைய சொற்களை இணைத்துக் கூறுதல் வேண்டும்.  
11. இருபொருள்படக் கூறுதல் வேண்டும்.  
12. காரணம் விளங்காமல் கூறப்பட்டதை காரணம் கூறி முடிக்க வேண்டும்.  
13. ஒரு பொருளுக்குரிய இலக்கணத்தை ஒப்புமைப்படுத்தி உறுதிப்படுத்துதல் வேண்டும்.  
14. உறுதிப்படுத்திய இலக்கணத்தை பிறவிடங்களிலும் பயன்படுத்துமாறு தொடர்புபடுத்துதல் வேண்டும்.  
15. வழக்கொழிந்தவற்றை விலக்குதல் வேண்டும்.  
16. தற்காலத்தில் வழக்குக்கு வந்த புதுமைகளை ஏற்புடையது எனில் ஏற்றுக் கொள்ள வேண்டும்.  
17. பின்னால் இவை தேவைப்படும் என்றுணர்ந்து அவற்றை முன்கூட்டியே சொல்வது வேண்டும்.  
18. ஒரு பொருளுக்கு கருவியாய் அமையவேண்டியதை பின்னால் நிறுத்திக் காட்டுதல் வேண்டும்.  
19. வெவ்வெறு வேறுபட்ட கருத்துகளையும் எடுத்துக் காட்டல் வேண்டும்.  
20. அவ்வாறு வேறுபடும் கருத்துகளை தொகுத்துக் கூறல் வேண்டும்.  
21. இறுதியில் சொல்லப் போவதை முற்பகுதியில் சொல்ல நேர்ந்தால் அது பின்னர் விளக்கப்படும் என்று கூறுதல் வேண்டும்.  
22. முற்பகுதியில் கூறப்பட்டதை பிற்பகுதியில் மீண்டும் சொல்ல நேர்ந்தால் முன்னரே கூறப்பட்டது என்று கூறுதல் வேண்டும்.  
23. மாறுபட்ட இரண்டு கருத்துகளில் ஏதாவதொன்றை துணிந்து ஏற்க வேண்டும்.  
24. மேற்கோள்கள் எடுத்துக்காட்ட வேண்டும்.  
25. தான் சொல்ல வந்ததை மேற்கோளுடன் பொருத்திக் காட்ட வேண்டும்.  
26. ஐயத்திற்கு இடமின்றி சொல்லவந்த கருத்தை உரைக்க வேண்டும்.  
27. சொல்லாமல் விட்டவற்றிற்கும் காரணம் கூறுதல் வேண்டும்.  
28. பிறநூல்களின் முடிவுகளை ஏற்றுக் கொள்ள வேண்டும்.  
29. தன்னுடைய புதிய கருத்துகளை பலவிடங்களில் எடுத்துச் சொல்லுதல் வேண்டும்.  
30. சொற்பொருள் விளக்கத்தையும் அங்கேயே கொடுத்திடல் வேண்டும்.  
31. ஒத்த கருத்துக்கள் உடையனவற்றை ஓரிடத்தில் வகைப்படுத்த வேண்டும்.  
32. மேலும் ஆராய்வதற்குரிய எல்லைகளை எடுத்துக்காட்டுதல் வேண்டும்.
# அர்கா அன்மோல் மாம்பழம்

**அர்கா அன்மோல்** என்பது ஒரு கலப்பு ஒட்டு இரகமாகும். இது அல்போன்சா மற்றும் **ஜனார்தன் பசந்** இரகங்களைக் கொண்டு இனச்சேர்கை மூலம் உருவான மா வகையாகும். இம்மரம் ஆண்டு தோறும் சீரான விளைச்சல் தரக்கூடியது. மிக நல்ல இருப்புத்தன்மைக் கொண்டதால் நீண்டதொலைவுக்கு எடுத்துச்செல்லலாம். பஞ்சு சதை இல்லாததால் ஏற்றுமதி இரமாக உள்ளது. இனிப்பும் புளிப்பும் கலந்த சுவை உடையது. சீரான ஆறஞ்சு நிறச்தைப்பற்றுக் கொண்டது.  
ஆறாவது அகில இந்திய மாங்கனி விழா மலர், கிருட்டிணகிரி, தர்ம்புரி மாவட்டத்திற்கேற்ற மா இரகங்கள். கட்டுரை.
# அர்கா நீல்கிரன் மாம்பழம்

**அர்கா நீல்கிரன்** என்பது ஒரு கலப்பு ஒட்டு இரக மா வகையாகும். இது அல்போன்சா மற்றும் நீலம் மாம்பழ இரகங்களைக் கொண்டு இனச்சேர்க்கை மூலம் உருவாக்கப்பட்ட மா வகையாகும். இம்மரம் ஆண்டு தோறும் சீரான விளைச்சல் தரக்கூடியது. நீலம் போல நடுத்தர எடையுடனும், நல்ல இருப்புத்தன்மை கொண்டது. நீலத்தைப்போல பின்பட்ட இரகமாகும். நீலத்தைவிட அதிக மகசூல் தரும் இரகமாகவும் உள்ளது. பழத்தின் நிறம் மஞ்சளுடன் சிவப்பு கலந்த எடுப்பான தோற்றம் உடையது. நல்ல சதைப்பற்றுடன் சாறு நிறைந்தது.  
- ஆறாவது அகில இந்திய மாங்கனி விழா மலர், கிருட்டிணகிரி, தர்ம்புரி மாவட்டத்திற்கேற்ற மா இரகங்கள். கட்டுரை.
# அர்கா நீல்கிரன் மாம்பழம்

## வெளியிணைப்புகள்

- அதிக லாபம் தரும் "மா'], நாளிதழ்: தினமணி, நாள்: மே 21, 2015]
- தோட்டக்கலை :: பழப்பயிர்கள் :: மா, தமிழ்நாடு வேளாண் பல்கலைக்கழகம்]
# குருசரண் தாஸ்

**குருசரண் தாஸ்** (பிறப்பு அக்டோபர் 3, 1943) என்பவர் இந்திய எழுத்தாளர் மற்றும் அறிவுஜீவி ஆவார். இவருடைய இந்தியா அன்பவுண்ட் (india unbound) என்ற புத்தகம் உலக அளவில் அதிகம் விற்பனை ஆகும் புத்தகங்களில் ஒன்றாகும். இந்த புத்தகத்தை பிபிசி செய்தி நிறுவனம் ஒளிப்படமாகவும் வெளியிட்டுள்ளது.  
இவர் ஆங்கிலம், ஹிந்தி, மராத்தி மற்றும் தெலுங்கு மொழிகளில் வெளியாகும் 6 நாளிதழ்களில் கட்டுரையாளராக உள்ளார். இவர் குறிப்பிட்ட கால இடைவெளியில் நியூயார்க் டைம்ஸ், வால் ஸ்ட்ரீட் ஜர்னல், பினான்சியல் டைம்ஸ், நியூஸ்வீக் போன்ற நாளிதழ்களிலும் எழுதி வருகிறார்.
# பெர்புரோமிக் அமிலம்

**பெர்புரோமிக் அமிலம்** *(perbromic acid)* என்பது HBrO<sub>4</sub> என்ற மூலக்கூற்று வாய்பாடுடன் கூடிய ஒரு கனிமச்சேர்மமாகும். இது புரோமினின் ஆக்சோ அமிலவகையைச் சேர்ந்த சேர்மமாகும். பெர்ரயோடிக் அமிலம் தயாரிப்பது போல பெர்குளோரிக் அமிலத்திலிருந்து குளோரினை இடப்பெயர்ச்சி செய்து பெர்புரோமிக் அமிலம் தயாரிக்க முடிவதில்லை. பெர்புரோமேட்டு அயனியை புரோட்டானேற்றம் செய்வதன் மூலமாக மட்டுமே பெர்புரோமிக் அமிலத்தைத் தயாரிக்க முடியும்.  
பெர்புரோமிக் அமிலம் ஒரு வலிமையான அமிலம் மற்றும் வலிமையான ஆக்சிசனேற்றியாகவும் உள்ளது.ஆலசன்(VII) ஆக்சோ அமிலங்களில் நிலைப்புத்தன்மை குறைந்த சேர்மம் இதுவேயாகும். விரைவாக இது சிதைவடைந்து புரோமிக் அமிலம் மற்றும் ஆக்சிசனாக மாறுகிறது. காரங்களுடன் இச்சேர்மம் வினைபுரிந்து பெர்புரோமேட்டு உப்புகளாக உருவாகிறது.
# பெர்புரோமிக் அமிலம்

## இவற்றையும் காண்க

- பெர்புரோமேட்டு  
-
# ஏர் பெர்லின்

</div>
|focus_cities = <div>
- ஹாம்பர்க் விமானநிலையம்
- மியூனிச் விமானநிலையம்
- பால்மா டி மல்லோர்கா விமானநிலையம்
- ஸ்டட்கர்ட் விமானநிலையம்
</div>
|subsidiaries = <div>
- பிலெய்ர்
- நிக்கி
- எல்ஜிடபிள்யூ (LGW)
</div>
|revenue = € 4.15 பில்லியன் <small>(2013)</small>
|operating_income = € மில்லியன் <small>(2013)</small>  
இதன் அமைப்பில் 17 ஜெர்மன் நகரங்கள், சில ஐரோப்பிய பெருநகரங்கள் மற்றும் பல நிலநடுக்கடல் பகுதி ஓய்வு இலக்குகள், மதீரா, கேனரி தீவுகள், வட ஆப்பிரிக்கா மற்றும் கரிபியனில் அமைந்துள்ள கண்டங்களுக்கு இடைப்பட்ட இலக்குகள், அமெரிக்காக்களின் பகுதிகள் போன்றவை அடங்கும். பெர்லின் நகரின் டேகேல் விமான நிலையம் மற்றும் டசெல்டார்ஃப் விமான நிலையங்களை ஏர் பெர்லின் மையமாகக் கொண்டு செயல்படுகிறது. விமான நிலைய பணியகத்தின் மையமான சார்லோட்டென்பர்க் – வில்மெர்ஸ்டோர்ஃப்பினை ஏர் பெர்லின் தலைமையகமாகக் கொண்டு செயல்படுகிறது. ஏர் பெர்லின் ஒன்வேர்ல்ட் கூட்டணியில் ஒரு உறுப்பினராகவும், ஆஸ்திரியாவின் நிக்கி மற்றும் சுவிட்சர்லாந்தின் பெலையர் ஆகியவற்றின் துணை நிறுவனங்களையும் கொண்டுள்ளது. ஏர் பெர்லின் நிறுவனத்தின் 29.21 சதவீத பங்குகளை எடிஹட் ஏர்வேஸ் நிறுவனம் 2011 ஆம் ஆண்டு முதல் பெற்றுள்ளது.
# ஏர் பெர்லின்

## இலக்குகள்

கண்டங்களுக்கு இடைப்பட்ட சேவை விமானங்களாக அமெரிக்கா, கரிபீயன் மற்றும் தென்கிழக்கு ஆசியப் பகுதிகளுக்கு விமானச் சேவைகளை ஏர் பெரிலின் நிறுவனம் செயல்படுத்துகிறது. இத்துடன் விடுமுறை தின விமானச் சேவைகளாக கேனரி தீவுகள் மற்றும் வட ஆப்பிரிக்கா ஆகிய இடங்கள் உட்பட சுமார் 40 நாடுகளின் முக்கியப் பகுதிகளில், 150 இலக்குகளைக் கொண்டு செயல்படுகிறது. பெர்லின் மற்றும் டச்செல்டார்ஃப் ஆகிய இடங்கள் ஏர் பெர்லின் நிறுவனத்தின் முக்கிய இடங்கள் ஆகும். இங்கு அதிக தூரம் செல்லக்கூடிய விமானங்கள் மற்றும் ஐரோப்பாவினை இணைக்கும் விமானங்களுக்குரிய பகுதிகளாக இந்த முக்கிய இடங்கள் விளங்குகின்றன.
# ஏர் பெர்லின்

## உயர்தர வழித்தடங்கள்

கோஹ் சமுய் – பாங்காக், பாங்காக் – கோஹ் சமுய், எடின்பர் – லண்டன் மற்றும் லண்டன் – கிளாஸ்கோவ் ஆகிய வழித்தடங்கள் ஏர் பெரிலின் செயல்படக்கூடிய உயர்தர வழித்தடங்கள் ஆகும். இந்த வழித்தடங்களுக்கு முறையே வாரத்திற்கு 98, 98, 81 மற்றும் 68 விமானங்களை ஏர் பெர்லின் நிறுவனம் இயக்குகிறது.
# ஏர் பெர்லின்

## கோட்ஷேர் ஒப்பந்தங்கள்

ஏப்ரல் 2015 இன் படி, ஏர் பெர்லின் நிறுவனம் பின்வரும் நிறுவனங்களுடன் கோட்ஷேர் ஒப்பந்தங்களைப் பகிர்ந்துள்ளது.  
- ஏர் பால்டிக்
- ஏர் செர்பியா
- ஏர் செய்செல்லெஸ்
- அலிடாலியா
- அமெரிக்கன் ஏர்லைன்ஸ்
- பாங்காக் ஏர்வேஸ்
- பிரித்தானிய ஏர்வேஸ்
- பல்கரியா ஏர்
- டார்வின் ஏர்லைன்
- எடிஹட் ஏர்வேஸ்
- ஃபின்னையர்
- ஹைன்ன் ஏர்லைன்ஸ்
- இபேரியா
- ஜப்பான் ஏர்லைன்ஸ்
- ஜெட் ஏர்வேஸ்
- நிகி
- பெகஸஸ் ஏர்லைன்ஸ்
- ராயல் ஜோர்டானியன்
- எஸ்7 ஏர்லைன்ஸ்
- யுஎஸ் ஏர்வேஸ்
- விர்ஜின் ஆஸ்திரேலியா